KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 1-3/2015 /* COM/2015/0134 final */





SISÄLLYSLUETTELO 1............ Maataloustukirahaston vuoden 2015 talousarviomenettely. 3 2............ Maataloustukirahaston käyttötarkoitukseensa sidotut tulot 3 3............ Kuvaus maataloustukirahaston vuoden 2015 talousarvion alustavasta toteutumisesta. 5 4............ Maataloustukirahaston käyttötarkoitukseensa sidottujen tulojen toteutuminen. 7 5............ Päätelmät 7 Liite 1: Liite 2: || Vuoden 2015 talousarviomenettely Maataloustukirahaston määrärahojen alustava käyttö 31.1.2015 asti 1. Maataloustukirahaston vuoden 2015 talousarviomenettely Euroopan maatalouden tukirahaston (maataloustukirahaston) keskeiset luvut talousarviomenettelyn eri vaiheissa esitetään tiivistelmänä liitteessä I olevassa taulukossa. Euroopan parlamentti hyväksyi maataloustukirahaston vuoden 2015 talousarvion 17. joulukuuta 2014. Talousarvio sisälsi maatalouden markkinatoimenpiteitä ja suoria tukia varten 43 455,8 miljoonaa euroa maksusitoumusmäärärahoja ja 43 447,6 miljoonaa euroa maksumäärärahoja. Maksusitoumusmäärärahojen ja maksumäärärahojen ero johtuu siitä, että eräisiin toimenpiteisiin, joita komissio toteuttaa suoraan, käytetään jaksotettuja määrärahoja. Ne liittyvät lähinnä maataloustuotteiden menekinedistämistoimenpiteisiin, toimintastrategiaan ja maatalouden koordinointitoimenpiteisiin. 2. Maataloustukirahaston käyttötarkoitukseensa sidotut tulot Yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013 43 artiklan säännösten mukaan tulot, jotka saadaan tilien tarkastamista ja hyväksymistä ja sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksusta, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Näiden säännösten mukaan käyttötarkoitukseensa sidotut tulot voidaan käyttää minkä tahansa maataloustukirahaston menojen kattamiseksi. Jos osa tuloista jää varainhoitovuonna käyttämättä, kyseinen osuus siirretään automaattisesti seuraavaan varainhoitovuoteen[1]. Maataloustukirahaston vuoden 2015 talousarvio sisälsi sekä komission viimeisimmän arvion määrärahoista, jotka tarvittiin markkinatoimenpiteiden ja suorien tukien ennakoitujen menojen rahoittamiseksi, että arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maataloustukirahaston vuoden 2015 talousarviomäärärahoja koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuoden 2015 talousarvioon määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle arvioitujen tarpeiden määrästä. Budjettivallan käyttäjä hyväksyi maataloustukirahaston talousarvion ja otti huomioon käyttötarkoitukseensa sidottujen tulojen ennakoidun määrän. Vuoden 2015 talousarviota laadittaessa komissio arvioi käyttötarkoitukseensa sidottujen tulojen määrän olevan 1 768,6 miljoonaa euroa. Tulot muodostuvat seuraavasti: – Käyttötarkoitukseensa sidotuista tuloista varainhoitovuoden 2015 kuluessa saatavaksi määräksi arvioitiin 1 438,6 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 868,6 miljoonaa euroa ja sääntöjenvastaisuuksien perusteella 165 miljoonaa euroa. Maidon lisämaksusta saataviksi tuloiksi arvioitiin 405 miljoonaa euroa. – Varainhoitovuodelta 2014 varainhoitovuodelle 2015 siirrettäväksi käyttötarkoitukseensa sidottujen tulojen määräksi arvioitiin 330 miljoonaa euroa. Komissio jakoi nämä alun perin arvioidut 1 768,6 miljoonan euron tulot vuoden 2015 talousarviossa seuraaviin järjestelmiin: – 362,4 miljoonaa euroa hedelmä- ja vihannesalan tuottajaorganisaatioiden toimintarahastoihin, – 106,9 miljoonaa euroa hedelmä- ja vihannesalan muihin toimenpiteisiin, – 0,9 miljoonaa euroa rasvattoman maitojauheen varastointitoimenpiteisiin, – 2,9 miljoonaa euroa voin ja kerman varastointitoimenpiteisiin, – 50,5 miljoonaa euroa maidon ja maitotuotteiden muihin toimenpiteisiin, – 1 245 miljoonaa euroa tilatukijärjestelmään. Budjettivallan käyttäjä myönsi näihin järjestelmiin määrärahoja komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa seuraavia arvioituja kokonaistarpeita: – 903,9 miljoonaa euroa osoitettiin hedelmä- ja vihannesalan tuottajaorganisaatioiden toimintarahastoihin, – 107,6 miljoonaa euroa hedelmä- ja vihannesalan muihin toimenpiteisiin, – 0,9 miljoonaa euroa rasvattoman maitojauheen varastointitoimenpiteisiin, – 2,9 miljoonaa euroa voin ja kerman varastointitoimenpiteisiin, – 50,6 miljoonaa euroa maidon ja maitotuotteiden muihin toimenpiteisiin, – 29 587 miljoonaa euroa tilatukijärjestelmään. Liitteessä 2, jossa esitetään vuoden 2015 talousarvion alustava toteutuminen 31. tammikuuta 2015 asti ulottuvalla jaksolla, näiden momenttien hyväksytyt määrärahat on sisällytetty hedelmä- ja vihannesalan 836,2 miljoonan euron, maidon ja maitotuotteiden 77,1 miljoonan euron ja tuotannosta irrotettujen suorien tukien 37 397 miljoonan euron talousarviomäärärahoihin momentin tasolla ottamatta huomioon edellä mainittuja käyttötarkoitukseensa sidottuja tuloja. Kun näiden momenttien käyttötarkoitukseensa sidotut tulot otettiin mukaan, vuoden 2015 talousarviossa ennakoidut kokonaismäärärahat nousivat 1 305,5 miljoonaan euroon hedelmä- ja vihannesalalla, 131,4 miljoonaan euroon maidon ja maitotuotteiden alalla ja 38 642 miljoonaan euroon tuotannosta irrotettujen suorien tukien alalla. 3. Kuvaus maataloustukirahaston vuoden 2015 talousarvion alustavasta toteutumisesta Liitteessä 2 esitetään talousarvion alustava toteutuminen 16. lokakuuta 2014 ja 31. tammikuuta 2015 välisenä aikana. Toteutumisen tasoa verrataan indikaattoriin perustuvaan menoprofiiliin, joka määriteltiin asetuksen (EU) N:o 1306/2013 28 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2015 talousarvion eräiden momenttien osalta. 3.1. Markkinatoimenpiteet Maatalousmarkkinoiden interventioihin osoitettujen määrärahojen käyttö 31. tammikuuta 2015 oli indikaattorin osoittaman tason mukaan 107,5 miljoonaa euroa vähemmän kuin hyväksytyt talousarviomäärärahat. Tämä ero vastaa lähinnä hedelmä- ja vihannesalan sekä viinialan täytäntöönpanomallien nettovaikutusta. 3.1.1. Hedelmät ja vihannekset (+17 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tämä toteutumistaso johtuu pääasiassa tuottajaorganisaatioiden toimintarahastoja koskevan järjestelmän ja hedelmä- ja vihannesalan muiden toimenpiteiden menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2015 talousarvion käyttötarkoitukseensa sidotuista tuloista (ks. lisätietoja edellä 2 kohdassa). Tämä toteutumistaso johtuu siitä, että 31. tammikuuta 2015 asti ulottuvalla jaksolla indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Liitteessä 2 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 31. tammikuuta 2015 alkaen sovellettu tämän momentin rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän momentin käytettävissä olevat ennakoidut kokonaismäärärahat koostuvat talousarvion 836,2 miljoonan euron hyväksytyistä määrärahoista ja tämän momentin käyttötarkoitukseensa sidotuista tuloista, jotka ovat arviolta 469,3 miljoonaa euroa. Näin ollen jos indikaattoria olisi sovellettu tämän momentin käytettävissä oleviin ennakoituihin 1 305,5 miljoonan euron kokonaismäärärahoihin, olisi ilmennyt – 63 miljoonan euron alikäyttö. Tämä johtuu kaikkien tältä momentilta rahoitettavien järjestelmien hitaammasta käytöstä. On huomattava, että kriisitoimenpiteiden talousarviomäärärahojen käyttötahtia ei voitu arvioida luotettavalla tavalla, ja se todennäköisesti poikkeaa kolmen vuoden keskimääräisestä kulutusprofiilista, joka on tämän momentin indikaattorin perustana. Tilanteen arvioidaan tässä vaiheessa olevan väliaikainen, ja asiasta vastaavat komission yksiköt seuraavat tiiviisti tämän momentin täytäntöönpanoa. 3.1.2. Viinialan tuotteet (-130,8 miljoonaa euroa) Alikäyttö johtuu siitä, että jäsenvaltiot ovat suorittaneet maksut hitaammassa tahdissa kansallisille viiniohjelmille luodun indikaattorin osoittamaan menoprofiiliin verrattuna. Tilanteen arvioidaan tässä vaiheessa olevan väliaikainen. 3.2. Suorat tuet Suoria tukia koskevien määrärahojen käyttö ylitti indikaattorin tason 650,8 miljoonalla eurolla 31. tammikuuta 2015. 3.2.1. Tuotannosta irrotetut suorat tuet (+691,7 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tämä toteutumistaso johtuu pääasiassa tilatukijärjestelmän menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2015 talousarvion käyttötarkoitukseensa sidotuista tuloista (ks. lisätietoja edellä 2 kohdassa). Tämä toteutumistaso johtuu siitä, että 31. tammikuuta 2015 asti ulottuvalla jaksolla indikaattoria on sovellettu talousarvion hyväksyttyihin määrärahoihin, joihin eivät sisälly tämän momentin käyttötarkoitukseensa sidotut tulot. Liitteessä 2 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 31. tammikuuta 2015 sovellettu tuotannosta irrotettujen suorien tukien rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tuotannosta irrotettuihin suoriin tukiin käytettävissä olevat ennakoidut kokonaismäärärahat koostuvat talousarvion 37 397 miljoonan euron hyväksytyistä määrärahoista ja tuotannosta irrotettujen suorien tukien käyttötarkoitukseensa sidotuista tuloista, jotka ovat arviolta 1 245 miljoonaa euroa. Näin ollen jos indikaattoria olisi sovellettu tuotannosta irrotettuihin suoriin tukiin käytettävissä oleviin ennakoituihin 38 642 miljoonan euron kokonaismäärärahoihin, ilmenisi -488,8 miljoonan euron alikäyttö. Tämä poikkeama tuotannosta irrotettujen suorien tukien talousarvion toteuttamistasossa johtuu pääasiassa tilatukijärjestelmän maksujen nopeuttamisesta vuoden ensimmäisen kahden kuukauden aikana (verrattuna vastaavaan jaksoon edeltävinä kolmena vuotena) ja tammikuussa tapahtuneesta maksujen väliaikaisesta hidastumisesta. Jäsenvaltioiden ennusteiden perusteella toteuttamisvauhti palautuu tulevina kuukausina. Komissio ennakoi tässä vaiheessa, että käytettävissä olevat määrärahat ja käyttötarkoitukseensa sidotut tulot riittävät kattamaan tämän momentin rahoitustarpeet. 3.2.2. Muut suorat tuet (-40,9 miljoonaa euroa) Muihin suoriin tukiin hyväksyttyjen määrärahojen alikäyttö vahvistetun indikaattorin osoittamaan menoprofiiliin verrattuna 31. tammikuuta 2015 johtuu lähinnä 68 artiklan mukaisten tuotantoon sidottujen suorien erityistukien hitaammasta maksurytmistä. Tilanteen arvioidaan tässä vaiheessa olevan väliaikainen. 3.3. Maatalousmenojen tarkastaminen (-16,9 miljoonaa euroa) Seuranta- ja torjuntatoimien suorat menot ja jäsenvaltioiden hyväksi tehtäviä rahoitusoikaisuja koskevat menot ovat yhteensä 26,8 miljoonaa euroa. Niiden lisäksi vuoden 2015 talousarvioon sisältyy arviolta 60,5 miljoonaa euroa riitojen ratkaisemista koskeviin maksuihin. Kun menoprofiilia riitojen ratkaisemista varten luotiin eikä aiempaa vahvistettua toteuttamisprofiilia ollut, jäsenvaltioiden oletettiin maksavan nämä maksut tasaisesti vuoden mittaan. Jäsenvaltiot eivät olleet kuitenkaan suorittaneet yhtään tällaista maksua vielä 31. tammikuuta 2015 mennessä. Tämän vuoksi vuoden 2015 talousarvion tässä luvussa on alikäyttöä indikaattorin osoittamaan tasoon verrattuna. Tilanteen arvioidaan tässä vaiheessa olevan väliaikainen, ja talousarvion ennakoidaan toteutuvan kokonaisuudessaan. 4. Maataloustukirahaston käyttötarkoitukseensa sidottujen tulojen toteutuminen Liitteessä 2 oleva taulukko osoittaa, että 31. tammikuuta 2015 oli kerätty 995,6 miljoonaa euroa käyttötarkoitukseensa sidottuja tuloja seuraavasti: – tilien hyväksymistä ja tarkastamista ja sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 179 miljoonaa euroa, ja merkittäviä tuloja ennakoidaan saatavan varainhoitovuoden loppuun mennessä, – sääntöjenvastaisuuksien perusteella saadut tulot ovat 68 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä, ja – tässä vaiheessa kaikki maidon lisämaksusta saatavat tulot on kerätty, ja ne ovat noin 407,3 miljoonaa euroa. Vuodelta 2014 vuodelle 2015 siirretty määrä oli lopulta 341,3 miljoonaa euroa. Maataloustukirahaston menoihin 31. tammikuuta 2015 käytettävissä olevien käyttötarkoitukseensa sidottujen tulojen määrä on siis 995,6 miljoonaa euroa, ja tilien tarkastamista ja hyväksymistä ja sääntöjenmukaisuustarkastuksia koskevien päätösten perusteella arvioidaan kerättävän merkittäviä lisätuloja varainhoitovuoden loppuun mennessä. 5. Päätelmät Maataloustukirahaston vuoden 2015 talousarviomäärärahojen alustava täytäntöönpano 31. tammikuuta 2015 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamista koskevan menoprofiilin noin 526,5 miljoonalla eurolla. Käyttötarkoitukseensa sidottuja tuloja on jo käytettävissä 995,6 miljoonaa euroa, ja vuonna 2015 niitä arvioidaan kerättävän vielä lisää. Tässä vaiheessa komissio katsoo, että vuoden loppuun mennessä käytettävissä oleva käyttötarkoitukseensa sidottujen tulojen määrä riittää eräiden hedelmä- ja vihannesalaa, maitoa ja maitotuotteita sekä tilatukijärjestelmää koskevien budjettikohtien rahoittamiseen, kuten vuoden 2015 talousarviota laadittaessa alun perin ennakoitiin. [1] Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 14 artiklassa säädetään, että sisäiset käyttötarkoitukseensa sidotut tulot siirretään vain yhdeksi vuodeksi. Niinpä moitteettoman varainhoidon varmistamiseksi kyseiset käyttötarkoitukseensa sidotut tulot käytetään yleensä ennen asianomaisen budjettikohdan hyväksyttyjä määrärahoja.